The Yellow Sea

The Yellow Sea (koreansk originaltittel: Hwanghae) er en sørkoreansk thriller fra 2010, regissert av Na Hong-jin.

Filmen ble vist i Un Certain Regard-konkurransen under Filmfestivalen i Cannes 2011.

 Handling 
I byen Yanji i Yanbian i det nordøstlige Kina forsøker koreaneren Gu-nam (spilt av Ha Jung-woo) å livnære seg som drosjesjåfør. Når han ikke arbeider tilbringer han mye tid i ulike spillehaller, og han har etter hvert pådratt seg en stor gjeld. Gu-nams kone har dratt til Sør-Korea for å jobbe, og har lovet å sende penger til Gu-nam. Men det er lenge siden han har hørt noe fra henne, og han har mareritt om at hun er utro mot ham. Så får Gu-nam sparken fra sjåførjobben. Den lokale gangsteren Myun Jung-hak (Kim Yoon-seok) tilbyr ham en avtale: Hvis Gu-nam reiser til Sør-Korea for å drepe en professor som heter Kim Seung-hyun, skal han få en klekkelig betaling.

Gu-nam aksepterer tilbudet. Han drar tilbake til Sør-Korea; det første strekket reiser han med tog, deretter går han ombord i en sliten fiskebåt. I Sør-Korea bruker han flere dager på å lete etter professoren – og samtidig forsøker han å oppspore sin egen kone. Kvelden før båten hans skal returnere til Kina, blir Gu-nam vitne til at Kim Seung-hyun blir overfalt og drept. Seung-hyuns kone blir deretter tvunget til å flykte fra politiet. Gu-nam bestemmer seg for å dra tilbake til Kina, men der båten skulle ha plukket ham opp er det ingen som kommer for å hente ham. Han forstår at han har blitt lurt, og at foregår mer i kulissene enn han forstod da han påtok seg å bli leiemorder. Brått er det Gu-nam som er i livsfare.

 Skuespillere 
 Ha Jung-woo som Gu-nam
 Kim Yoon-seok som Myun Jung-hak
 Jo Sung-ha som Tae-won.
 Lee Chul-min som Choi Sung-nam
 Kwak Do-won som professor Kim Seung-hyun
 Lim Ye-won som professor Kims kone
 Tak Sung-eun som Gu-nams kone
 Kim Ki-hwan som professor Kims sjåfør
 Ki Se-hyung som Tae-wons assistent
 Lee El som Joo-young, Tae-wons elskerinne
 Oh Yoon-hong som Tae-wons kone
 Jung Man-sik som politietterforsker
 Jung Min-sung som politietterforsker
 Kim Dong-hyun som politietterforsker
 Park Byung-eun som bankansatt
 Jang So-yeon som ansatt ved Do-man Hotell
 Yang Ki-won som politietterforsker
 Sung Byoung-sook som Gu-nams mor

Referanser

 Eksterne lenker 

Kategori:Filmer fra 2010
Kategori:Sørkoreanske filmer
Kategori:Thrillerfilmer
Kategori:Actionfilmer
Kategori:Actionthrillere